Priekšlikums Padomes lēmums ar ko atceļ Direktīvu 83/515/EK un 11 novecojušus lēmumus kopējās zivsaimniecības politikas jomā /* COM/2009/0088 galīgā redakcija/3 - CNS 2009/0022 */





[pic] | EIROPAS KOPIENU KOMISIJA | Briselē, 30.3.2009 COM(2009) 88 galīgā redakcija/3 2009/0022 (CNS) CORRIGENDUMAnnule et remplace le document COM(2009) 88 final/2 du 24.3.2009Concerne toutes les versions linguistiques Priekšlikums PADOMES LĒMUMS ar ko atceļ Direktīvu 83/515/EK un 11 novecojušus lēmumus kopējās zivsaimniecības politikas jomā PASKAIDROJUMA RAKSTS Komisija ir uzsākusi iniciatīvu, lai atjauninātu un vienkāršotu Kopienas tiesību aktus[1] saskaņā ar Labāka tiesiskā regulējuma programmu. Viena no galvenajām darbībām attiecas uz spēkā esošo tiesību aktu noteikšanu, caurlūkojot spēkā esošo tiesību aktu direktorijā ietvertos tiesību aktus. Ja caurlūkojot konstatē, ka oficiāli spēkā esošie juridiskie dokumenti vairs nav derīgi, skaidrības un tiesiskās drošības labad Komisija šādus tiesību aktus atceļ, vajadzības gadījumā pieņemot oficiālu Komisijas tiesību aktu, priekšlikumu Padomes tiesību aktam vai veicot attiecīgā tiesību akta oficiālu atzīšanu par novecojušu. To tiesību aktu atcelšana, kuri ir novecojuši KZP jomā, ir paredzēta Pastāvīgajā vienkāršošanas programmā, kas pieņemta, īstenojot Komisijas stratēģiju normatīvās vides vienkāršošanai, dokuments COM(2008)712–(2009. gada KLDP pielikums). Jo īpaši Komisija apņēmās pārskatīt ar minēto politiku saistīto Kopienas tiesību aktu kopumu, pieņemot rīcības plānu 2006.–2008. gadam kopējās zivsaimniecības politikas vienkāršošanai un pilnveidošanai[2]. Dokumentu caurlūkošanā konstatēts, ka vairāki Padomes pieņemti tiesību akti patiešām ir novecojuši, lai arī oficiāli tie joprojām ir spēkā. Lai minētos tiesību aktus svītrotu no derīgo tiesību aktu kopuma, Padomei jāpieņem oficiāls tiesību akts, kas juridiski ir tāds pats, kā atceļamais tiesību akts (proti, lēmums, regula un direktīva). Tā kā jāatceļ tikai viena direktīva un tā pēc formas līdzinās lēmumam, minēto direktīvu ietver priekšlikumā par lēmumu atcelšanu. Otrajā priekšlikumā apkopotas Padomes regulas, kuras arī ir jāatceļ, jo tās ir novecojušas. Pieņemot Padomes un Komisijas tiesību aktus, ar kuriem izveido novecojušo juridisko dokumentu sarakstus, spēkā esošo Kopienas tiesību aktu direktorijā ietvers tikai juridiski derīgus tiesību aktus, tādējādi padarot Kopienas tiesību aktus skaidrākus, saprotamus un tos atjauninot. 2009/0022 (CNS) Priekšlikums PADOMES LĒMUMS ar ko atceļ Direktīvu 83/515/EK un 11 novecojušus lēmumus kopējās zivsaimniecības politikas jomā EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, 300. panta 2. punktu un 300. panta 3. punkta pirmo daļu, ņemot vērā Spānijas un Portugāles Pievienošanās aktu un jo īpaši tā 167. panta 3. punktu un 354. panta 3. punktu, ņemot vērā Komisijas priekšlikumu, ņemot vērā Eiropas Parlamenta atzinumu, tā kā: (1) Kopienas institūciju īstenotajā labākas likumdošanas stratēģijā viens no būtiskākajiem elementiem ir uzlabot Kopienas tiesību aktu pārskatāmību. Šajā sakarā ir lietderīgi svītrot no aktīvā tiesību aktu kopuma tos tiesību aktus, kas faktiski vairs nav spēkā. (2) Turpmākā ar kopējo zivsaimniecības politiku saistītā direktīva un lēmumi ir novecojuši, pat ja formāli tie joprojām ir spēkā: - Padomes 1983. gada 4. oktobra Direktīva 83/515/EEK par atsevišķiem pasākumiem kapacitātes pielāgošanai zivsaimniecības nozarē[3]. Minētā direktīva vairs nav spēkā, jo tās noteikumi patlaban ir ietverti Padomes Regulā (EK) Nr. 1198/2006[4]; - Padomes 1989. gada 27. novembra Lēmums 89/631/EEK par Kopienas finanšu ieguldījumu dalībvalstu izdevumu segšanā ar nolūku nodrošināt atbilstību Kopienas zivsaimniecības resursu saglabāšanas un apsaimniekošanas sistēmai[5]. Minētais lēmums vairs nav spēkā, jo tas attiecas uz attaisnotajiem izdevumiem, kas dalībvalstīm radās laikposmā no 1991. gada 1. janvāra līdz 1995. gada 31. decembrim; - Padomes 1994. gada 21. februāra Lēmums 94/117/EK par obligātajām prasībām attiecībā uz būvēm un aprīkojumu, kas jāievēro dažiem maziem uzņēmumiem, kuri nodrošina zvejniecības produktu izplatīšanu Grieķijā[6]. Minētais lēmums vairs nav spēkā, jo faktiskā situācija, kurā tas bija jāpiemēro, vairs nepastāv; - Padomes 1994. gada 2. jūnija Lēmums 94/317/EK, ar ko Spānijas Karalistei atļauj pagarināt līdz 1995. gada 7. martam Nolīgumu par savstarpējām attiecībām zvejniecības jomā ar Dienvidāfrikas Republiku[7]. Minētais lēmums vairs nav spēkā, jo to bija paredzēts piemērot laikposmā, kas jau ir beidzies; - Padomes 1994. gada 2. jūnija Lēmums 94/318/EK, ar ko Portugāles Republikai atļauj pagarināt līdz 1995. gada 7. martam Nolīgumu par savstarpējām attiecībām zvejniecības jomā ar Dienvidāfrikas Republiku[8]. Minētais lēmums vairs nav spēkā, jo to bija paredzēts piemērot laikposmā, kas jau ir beidzies; - Padomes 1999. gada 7. jūnija Lēmums 1999/386/EK par to, kā Eiropas Kopiena pagaidām piemēro Nolīgumu par Starptautisko delfīnu saudzēšanas programmu[9]. Minētais lēmums vairs nav spēkā, jo tas bija paredzēts pārejas periodam, kas ir beidzies; - Padomes 2001. gada 26. februāra Lēmums 2001/179/EK, ar ko paredz noteikumus par finansiāla atbalsta piešķiršanu Gvinejai-Bisavai zivsaimniecības nozarē[10]. Minētais lēmums vairs nav spēkā, jo to bija paredzēts piemērot laikposmā, kas jau ir beidzies; - Padomes 2001. gada 14. maija Lēmums 2001/382/EK par Kopienas finanšu iemaksām attiecībā uz konkrētiem izdevumiem, lai īstenotu konkrētus vadības pasākumus par tālu migrējošām zivīm[11]. Minētais lēmums vairs nav spēkā, jo tas bija paredzēts pārejas periodam, kas ir beidzies; - Padomes 2001. gada 28. maija Lēmums 2001/431/EK par Kopienas finanšu iemaksām attiecībā uz konkrētiem dalībvalstu izdevumiem, kas rodas, īstenojot kopējai zivsaimniecības politikai piemērojamās kontroles, pārbaudes un uzraudzības sistēmas[12]. Minētais lēmums vairs nav spēkā, jo tas attiecās uz attaisnotajiem izdevumiem, kas dalībvalstīm radās laikposmā no 2001. gada 1. janvāra līdz 2003. gada 31. decembrim, kā arī tāpēc, ka faktiskā situācija, kādai tas bija pieņemts, vairs nepastāv. Turklāt tika pieņemts jauns Padomes Lēmums 2004/465/EK, lai segtu izdevumus, sākot no 2004. gada[13]; - Padomes 2004. gada 24. septembra Lēmums 2004/662/EK, ar ko Spānijas Karalistei atļauj pagarināt līdz 2005. gada 7. martam Nolīgumu par savstarpējām attiecībām zvejniecības jomā ar Dienvidāfrikas Republiku[14]. Minētais lēmums vairs nav spēkā, jo tas bija paredzēts pārejas periodam, kas ir beidzies; - Padomes 2004. gada 20. decembra Lēmums 2004/890/EK par Eiropas Kopienas izstāšanos no Konvencijas par zveju un dzīvo resursu saglabāšanu Baltijas jūrā un Beltos[15]. Minētais lēmums vairs nav spēkā, jo par Kopienas izstāšanos paziņoja minētās Konvencijas Depozitārijam; - Padomes 2004. gada 22. novembra Lēmums 2005/76/EK attiecībā uz to, lai parakstītu Eiropas Kopienas vārdā un provizoriski piemērotu Nolīgumu vēstuļu apmaiņas formā par to, lai uz laikposmu no 2004. gada 28. februāra līdz 2004. gada 31. decembrim pagarinātu Protokolu, ar ko nosaka zvejas iespējas un finansiālo kompensāciju, kā paredzēts Nolīgumā starp Eiropas Ekonomikas kopienu un Komoru Islāma Federatīvo Republiku par zveju pie Komoru salām[16]. Minētais lēmums vairs nav spēkā, jo to bija paredzēts piemērot laikposmā, kas jau ir beidzies; (3) Juridiskās drošības un skaidrības labad minētā novecojusī direktīva un minētie novecojušie lēmumi ir jāatceļ, IR PIEŅĒMUSI ŠO LĒMUMU. 1. pants Atceļamā direktīva un lēmumi Atceļ Direktīvu 83/515/EEK un Lēmumus 89/631/EEK, 94/117/EK, 94/317/EK, 94/318/EK, 1999/386/EK, 2001/179/EK, 2001/382/EK, 2001/431/EK, 2004/662/EK, 2004/890/EK un 2005/76/EK. 2. pants Adresāti Šis lēmums ir adresēts dalībvalstīm. Briselē, Padomes vārdā — priekšsēdētājs [1] COM(2003) 71. [2] COM(2005) 647. [3] OV L 290, 22.10.1983., 15. lpp. [4] OV L 223, 15.8.2006., 1. lpp. [5] OV L 364, 14.12.1989., 64. lpp. [6] OV L 54, 25.2.1994., 28. lpp. [7] OV L 142, 7.6.1994., 30. lpp. [8] OV L 142, 7.6.1994., 31. lpp. [9] OV L 147, 12.6.1999., 23. lpp. [10] OV L 66, 8.3.2001., 33. lpp. [11] OV L 137, 19.5.2001., 25. lpp. [12] OV L 154, 9.6.2001., 22. lpp. [13] OV L 157, 30.4.2004., 114. lpp. [14] OV L 302, 29.9.2004., 5. lpp. [15] OV L 375, 23.12.2004., 27. lpp. [16] OV L 29, 2.2.2005., 20. lpp.